Declarare structuri

O structură de date este un grup de elemente grupate sub un singur nume. Aceste elemente, numite membri, pot avea diferite tipuri și dimensiuni. În C++, o astfel de structură poate fi declarată folosind sintaxa:

struct [id_nume] { tip_membru1 id_membru1; tip_membru2 id_membru2; tip_membru3 id_membru3; … } id_structura1, id_structura2,…id_structuran;

În construcția de mai sus, id_nume este numele tipului de date definit de structură, iar id_structura1 etc sunt variabile declarate în acest tip. Trebuie precizat că este posibil ca strctura să nu primească un identificator. În acest caz, declararea variabilelor trebuie făcută obligatoriu, înainte de caracterul ; care încheie definirea structurii. Între acolade sunt enumerați, prin specificarea tipului și a numelui, membrii structurii.

Iată un exemplu de declarare a unei structuri de date, care cuprinde doi membri, de tip float:

struct complex{ float re; float im; }; complex z1, z2;

Desigur, structura definește, practic, un tip de date, numit complex, care conține două câmpuri, reale, re, respectiv im. Ulterior, acest tip este folosit pentru a declara două variabile, z1 și z2.

Inițializarea unor variabile de tip structură este posibilă la declarare, asemănător tipurilor simple. Petntur exemplul de mai sus, inițializarea variabilelor z1 și z2 ar putea fi făcută astfel:

complex z1(0, 0), z2(0,0);